નરેન્દ્ર મોદી અંગે બ્રિટન શું પ્રતિભાવ રાખે છે, તે ત્યાંના એક સમાચાર પત્ર ધ ઇકોનૉમિસ્ટમાં રજૂ કરવામાં આવ્યું. માત્ર બ્રિટન જ નહીં પરંતુ પશ્ચિમના અનેક દેશોનો પ્રતિભાવ કદાચ ઇકોનૉમિસ્ટના એક આર્ટિકલમાં રજૂ કરવામાં આવ્યું, જેનું ટાઇટલ હતુ, કેન એનીવન સ્ટૉપ મોદી. આ આર્ટિકલ એક તરફી હોવાનો આરોપ લગાવ્યો હતો. આ આર્ટિકલમાં સુપ્રીમ કોર્ટની એ વાતનો ઉલ્લેખ નથી કરવામાં આવ્યો, જેમાં નરેન્દ્ર મોદીને ક્લિન ચીટ આપવામાં આવી હતી. આ આર્ટિકલ થકી નરેન્દ્ર મોદી વિરુદ્ધ બ્રિટિશ સ્ટાઇલમાં એક પ્રોપગેન્ડા ચલાવવાનો પ્રયત્ન કરવામાં આવ્યો હતો. ઇકોનૉમિસ્ટે પોતાના આર્ટિકલમાં લખ્યું હતું કે સારું થશે કે ભારતની જનતા નરેન્દ્ર મોદીના બદલે રાહુલ ગાંધીને પસંદ કરે. જો કે, ધ ઇકોનૉમિસ્ટે પોતાના લેખમાં એ વાત સ્પષ્ટ કરી હતી કે રાહુલ ગાંધી પણ દેશ માટે કોઇ સારો વિકલ્પ નહીં હોય પરંતુ તેમ છતાં મોદીની સરખામણીએ તેઓ એક સારા નેતા સાબિત થશે.